Aruba Birdlife Conservation

Aruba Birdlife Conservation (Fundacion ABC) ta un organisacion di conservacion di naturalesa di Aruba, funda na 2010. E ta un organisacion no-gubernamental y sin fin di lucro, cu ta dedica na proteccion di flora, fauna y specialmente parhanan local y migratorio riba e isla.

 Meta y actividad 
Aruba Birdlife Conservation tin como meta pa proteha y promove e biodiversidad natural di Aruba, cu enfoke specifico riba parhanan i nan habitat. E isla tin 236 especie di parha documenta, di cual mas cu 75% ta migratorio. Dos subespecie endemico ta particularmente importante pa e organisacion, cu ta e:
 shoco (Athene cunicularia arubensis)Shoco (holenuil)  Archiva 5 di october 2016.
 prikichi (Eupsittula pertinax arubensis). 

E organisacion ta activo tanto cu trabou den veld como den medionan digital. Por ehempel, e ta plama su mensahe pa medio di fotografia, video y campaña educativo riba internet, cu e fin pa aumenta consenshi entre e poblacion tocante e balor y fragilidad di e naturalesa di Aruba.

Otro actividad importante ta lobbymento. Na 2011 fundacion ABC a manda un peticion formal pa parlamento di Arubano pa otorga status di proteccion special na varios localidad di mayor importancia ecologico, manera:
 duinnan di California
 saliñanan na Tierra del Sol, Malmok, Palm Beach y Savaneta
 Bubaliplas, Sero Teishi
 Spaans Lagoen (zona Ramsar)
 Mangel Halto, Rooi Bringamosa, Rooi Taki, Rooi Manoonchi, Rooi Lamoenchi
 islanan di rif di Oranjestad y San Nicolas
 tur zona di mangel

Na februari 2013, 12 miembro di parlamento a propone un mocion pa otorga status proteha denter di tres luna. E proposicion aki a wordo aproba unanimemente pa tur 21 miembro di parlamento.Verzoek beschermen natuurgebieden, 23 februari 2013 Desde 2016 Fundacion ABC a hiba varios accion huridico pa proteha naturalesa, particularmente pa e area rond di Bubaliplas, unda algun tereno a wordo otorga na desaroyadornan den violacion di e Plan di Desaroyo Espacial (ROP).Greg Peterson,  De Bubali-wetlands op Aruba "before" en "after", Antilliaans Dagblad (1 di juni 2018)

E organisacion ta recauda fondo pa su actividadnan mediante donacion y benta di su calender anual cu potretnan di parha.Aruba birdlife calendar 2020 a fact with support of Hilton, arubatoday.com  Na 2016 a publica tambe Bird Wildlife of Aruba, un buki di potret cu un checklist di parha cu tin presencia na Aruba.

Fundacion ABC ta forma parti di Dutch Caribbean Nature Alliance (DCNA), un aliansa regional di organisacionnan di naturalesa den henter Caribe Hulandes.


 Proyectonan notabel 
 Proteccion di e shoco: un campaña nacional pa preveni extincion di e shoco a resulta den su declaracion como un simbolo nacional na yanüari 2012.Shoco National Symbol of Aruba 
 Promocion di e prikichi: un campaña promocional pa e prikichi a wordo lansa, despues di a propone pa declar'e parha nacional; esaki a duna resultado na 2017.
 Control di especie invasivo: un campaña nacional pa conscientisa pueblo tocante e peliger cu e boa constrictor invasivo ta trece pa fauna local. Esaki a causa un bahada considerabel di e populacion di e conenchi (Sylvilagus floridanus), y shoco y prikichi.Diego Marquez & Greg Peterson, Een Aruba zonder Trupial, Prikichi, Patrishi en Shoco? De noodzaak voor een Boa constrictor beheersprogramma, 14 september 2010 Como parti di e esfuerso a organisa varios dia di coaching.
 Conteo di parha: organisacion di e prome Dia Nacional di Conteo di Parha den 2011. Mas di 12.000 formulario a wordo distribui den scolnan, y tabata disponibel online tambe. Den colaboracion cu entre otro Parke Nacional Arikok, postkantoor y Oficina Central di Estadistica di Aruba, e evento a tuma luga dia 18 di maart 2011 entre 7:00–9:00 am. Participantenan mester a anota e parhanan cu nan a mira den nan cura durante 15 minuut.Ruud Derix, Greg Peterson & Diego Marquez, The National Bird Count in 2011 in Aruba, Central Bureau of Statistics (CBS) Aruba, 2013
 Accion contra dumpnan ilegal: despues di un campaña pa combati dumpnan ilegal, gobierno a tuma medidan mas severo. Mayoria di e localidadnan ilegal a wordo sanciona y ta wordo monitorea awor regularmente.
 Crio di especie menasa: inicia y sostene programanan di crio pa preveni extincion di especie local, manera e shoco, prikichi, conenchi rabo di catuna, y patrishi (Colinus cristatus cristatus).Greg Peterson, About us, Aruba Birdlife Conservation, 2012

 Mira tambe 
 Important Bird Area

Kategoria:Paranan
Kategoria:Naturalesa na Aruba
Kategoria:Conservacion di Naturalesa